ئەفسانەی کۆرا

**ئەفسانەی کۆرا** (؛ کورت دەکرێتەوە بۆ: TLOK) یان **ئەڤەتار: ئەفسانەی کۆرا**، یان ھەر بە سادەیی **کۆرا**، زنجیرەیەکی ئەنیمەیشنی سەرکێشی خەیاڵیی ئەمریکییە کە لەلایەن مایکڵ دانتێ دیمارتینۆ و برایان کۆنێتزکۆ دروست کراوە لەسەر نمایشی کۆمپانیای نیکلۆدیۆن. درێژەی چیرۆکی زنجیرەی تەلەڤیزیۆنی (ئەڤەتار: دوایین ملکەچپێکەری ھەوا)یە کە لە ساڵی ٢٠٠٥ تا ٢٠٠٨ پەخشکرا. زنجیرەکە لە چوار وەرز و ٥٢ ئەڵقەی گشتی پێکدێت، ھەر وەرزێکیش بە پەڕتووکێکی ناوەڕۆکی چیرۆکی زنجیرەکە جیاکراوەتەوە. لە ١٤ی نیسانی ساڵی ٢٠١٢، تا ١٩ی کانوونی دووەمی ٢٠١٤ بە پەخشی تەلەڤیزیۆنی و بڵاوکراوەی کتێبی کۆمیک بەردەوام بوو.

چیرۆکی زنجیرەکە درێژەپێدەری چیرۆکی پێش خۆیەتی، لە گەردوونێکی خەیاڵی کە تێیدا کەسە ملکەچێکەرەکان لە ھەر چوار نەتەوە جیاوازەکە (ئاو، ئاگر، زەوی (خاک)، ھەوا) دەتوانن دەستکاری توخمەکان بکەن و کۆنتڕۆڵیان بکەن، تاکە کەسیش کە بتوانێت سەرجەم توخمەکان کۆنتڕۆڵ بکات *ئەڤەتار*ە، کە بەرپرسیارە لە ڕاگرتنی ھاوسەنگی ھەردوو جیھانی ڕۆحی و فیزیکی و ئەرکی ھێنانەدی ئاشتییە بۆ جیھانەکە. زنجیرەکە بە کۆرا دەست پێدەکات کە تازە بە ئەڤەتاری نوێ ناسراوە، لەکاتێکدا جیھان لە پێشکەوتندایە و لەناو سەدەی پیشەسازیدا ھەنگاو دەنێت، بۆیە کۆرا ڕووبەڕووی ململانێی ھەردوو جیھانەکە دەبێتەوە و ئەرکەکەی قورس دەبێت.

## ناوەڕۆکی زنجیرەکە
چیرۆکی ئەفسانەی کۆرا لە ھەمان جیھانی خەیاڵی زنجیرەی ئەڤەتار: دوایین ملکەچپێکەری ھەوا ڕوودەدات، دوای ٧٠ ساڵ لە ڕووداوەکانی ئەو زنجیرەیەیە. خەڵکی ئەم جیھانە سەر بە چوار نەتەوەن: *ھۆزەکانی ئاو*(باکوور و باشوور)، *شانشینی زەوی*، *نەتەوەی ئاگر* و *ڕەوەندی ھەوا*(نەتەوەی ھەوا). جیاکەرەوەی کارەکتەرەکانی نێو زنجیرەکە *ملکەچپێکردن*ە.

دەستپێکی وەرزی یەکەمی زنجیرەکە زیاتر لە *شاری کۆمار* کە پایتەختی کۆماری نەتەوە یەکگرتووەکانە، دەوڵەتێکی نوێی سەربەخۆی فرە کولتورییە و لەلایەن ئەڤەتار ئانگەوە دامەزراوە. دیدگای ئەم شارە گەورەیەی نێو زنجیرەکە لە ساڵانی ١٩٢٠ وەرگیراوە. گەشەسەندنی خێرای تەکنەلۆژیا لە شارەکەدا، وای کردووە ملکەچپێکردنی توخمەکان و ھونەرە جەنگییەکان چیتر گرنگی نەمێنێت لای خەڵکی و ئاسایی ببێتەوە. چونکە بەشێک لە خەڵکی شارەکە پێیان وایە ملکەچپێکەرەکان، ملکەچپێکردن بۆ ئەنجامدانی تاوان و خراپەکاری بەکاردەھێندرێت.

## وەرزەکان (بەپێی پەڕتووک)
### پەڕتووکی یەکەم: ھەوا

کۆرا، ئەڤەتاری دوای ئانگ، پێویستە ھاوشێوەی سەرجەم ئەڤەتارەکانی پێشوو شارەزایی لە سەرجەم توخمەکان پەیدا بکات، لەکاتێکدا مامەڵە لەگەڵ گێژاوێکی سیاسی دەکات لە شاری کۆمار، کە شارێکی گەورەی جەنجاڵە، کۆرا ڕووبەڕووی *ئامون* دەبێتەوە کە ملکەچپێکەرێکی ئاوی بەھێزە و دەشتوانێت وزە ملکەچ پێبکات و ھێزی ملکەچپێکردنی بەرامبەر بەرێت، ئامون داوای یەکسانی دەکات لە شاری کۆمار و دەیەوێت سەرجەم ملکەچپێکەرەکان توانای ملکەچپێکردنیان لێ بسەندرێتەوە، چونکە ملکەچپێکردن بە ئاژاوەی جیھان دەزانێت.

### پەڕتووکی دووەم: ڕۆحەکان

درزێک لە نێوان جیھانی فیزیکی و ڕۆحیدا دەکرێتەوە، کە ڕێگە بە ڕۆحە مەترسیدارەکان دەدات بچنە ناو جیھانی مرۆڤەکانەوە. کۆرا دەبێت لەگەڵ ھاوڕێکانی و کوڕی ئانگ کار بکات بۆ داخستنی درزەکە و گەڕاندنەوەی ھاوسەنگی نێوان ھەردوو جیھانەکە.

### پەڕتووکی سێیەم: گۆڕانکاری

شوێنکەوتوانی ئامون کە بە یەکسانیخوازەکان ناسرابوون (یاخود Red Lotus) بەردەوامن لە ھەڵمەتەکەیان دژی ملکەچپێکەرانی جیھان، کە ئێستا زاھیر سەرکردایەتی ئەو کۆمەڵەیە دەکات، زاھیر ملکەچپێکەرێکی ھەوای لێھاتووە و باوەڕی بە حوکمی ئەنارکیزم ھەیە. کۆرا دووبارە دەبێت ڕووبەڕووی ببێتەوە و ڕێگەیەک بدۆزێتەوە بۆ ھاوسەنگکردنی جیھان و ئەرکەکانی وەک ئەڤەتار جێبەجێ بکات.

### پەڕتووکی چوارەم: ھاوسەنگی

دوای بەریەککەوتن و ململانێیەکەی لەگەڵ زاھیر، کۆرا ژەھراوی دەبێت و دەچێتە ناو کۆمایەکی درێژخایەن. لەکاتێکدا کە بێ ھۆشە، جیھان ڕووبەڕووی ھەڕەشەی نوێ دەبێتەوە، لەوانە ھاتنە سەر دەسەڵاتی کوڤێرا، کە ملکەچپێکەرێکی بەھێزی خاک و ئاسنە و ھەوڵدەدات شانشینی زەوی لەژێر دەسەڵاتی ئەودا یەکبخاتەوە. کۆرا دەبێت بەئاگا بێتەوە و خۆی یەکبخاتەوە و ھاوسەنگی بۆ جیھان بگەڕێنێتەوە.

## سەرچاوەکان

## بەستەرە دەرەکییەکان

پۆل:کارەکتەرەکانی ئەڤەتار: دوایین ملکەچپێکەری ھەوا
پۆل:ئەو بەرنامە تەلەڤیزیۆنییانەی کە خۆیان لەگەڵ یارییە ڤیدیۆیییەکان گونجاندووە
پۆل:بەرنامە تەلەڤیزیۆنییەکان بە زمانی ئینگلیزی
پۆل:نیکلۆدیۆن
پۆل:دووبارە دەرکەوتنەوە لە تەلەڤیزیۆن
پۆل:ئەو بەرنامە تەلەڤیزیۆنییانەی کە خۆیان لەگەڵ کۆمیکدا گونجاندووە
پۆل:ئاڤاتار: دوایین ملکەچپێکەری ھەوا
پۆل:زانستی ئەفسانەکان لە کلتورە گەلییەکاندا
پۆل:ئەنیمەیشنییە ڕۆژاواییەکان کە کاریگەری ئەنیمێیان لەسەرە
پۆل:کارەکتەری منداڵان لە کۆمیکەکاندا
پۆل:کارەکتەری منداڵ لە تەلەڤیزیۆن
پۆل:زنجیرە تەلەڤیزیۆنییە درامییە ئەمریکییەکانی پەیوەست بە ئێڵ جی بی تی دەیەی ٢٠١٠
پۆل:زنجیرە تەلەڤیزیۆنییە ئەمریکییەکان، دەستپێکردنی ٢٠١٢
پۆل:زنجیرە تەلەڤیزیۆنییە پاشکۆیە ئەمریکییەکان
پۆل:زنجیرە تەلەڤیزیۆنییە ھونەرە جەنگییەکان
پۆل:ئەفسانەی کۆرا
پۆل:تێرۆریست لە تەلەڤیزیۆندا
پۆل:بەرنامە تەلەڤیزیۆنییە ئینگلیزی-زمانە ئەمریکییەکان
پۆل:زنجیرە تەلەڤیزیۆنییە خەیاڵییە زانستییە ئەنیمەیشنییە منداڵانە ئەمریکییەکان